**KGJK, nr.158/2016**

**20 dhjetor 2016**

KËSHILLI GJYQËSOR I KOSOVËS, (KGJK) në bazë të nenit 103, paragrafi 5, nenit 108 të Kushtetutës së Republikës së Kosovës, nenit 4 paragrafi 1 pika 1.7, dhe nenit 22 të Ligjit nr. 03/L-223 për Këshillin Gjyqësor të Kosovës, nenit 2, paragrafi 3 të Ligjit Nr.05/L-033 për Ndryshimin dhe Plotësimin e Ligjit Nr.03/L-223 për Këshillin Gjyqësor të Kosovës, dhe në bazë të Rregullores Nr.09/2016 për Procedurat e Zgjedhjes, Emërimit, Vlerësimit, Pezullimit dhe Shkarkimit të Kryetarëve të Gjykatave dhe Gjyqtarëve Mbikëqyrës, të ndryshuar dhe plotësuar me Rregulloren 14/2016 dhe Rregulloren 17/2016, si dhe Rregullores mbi Organizmin dhe Veprimtarinë e Brendshme të Këshillit Gjyqësor të Kosovës, në mbledhjen e169-të, të mbajtur me 20 dhjetor 2016, nxjerr këtë:

**V E N D I M**

1. Z. Vaton Durguti, emërohet kryetar i Gjykatës Themelore në Gjakovë.
2. Mandati i z.Vaton Durguti, kryetar i Gjykatës Themelore në Gjakovë është katër (4) vite.
3. Vendimi hyn në fuqi me 1 janar 2017.

**A r s y e t i m**

Këshilli Gjyqësor i Kosovës më datë 04 nëntor 2016 ka shpallur konkursin për kryetar të Gjykatës Themelore në Gjakovë. Për këtë pozitë ka kandiduar vetëm kryetari aktual i kësaj gjykate. Më datë 14 dhjetor 2016 kandidati për pozitën e kryetarit të Gjykatës Themelore në Gjakovë është ftuar në intervistë. Komisioni për Vlerësimin e kandidatëve për pozitën e kryetarit të Gjykatës Themelore në Gjakovë pas mbajtjes së intervistës rekomandon Këshillin Gjyqësor të Kosovës që kandidatin e vetëm për këtë pozitë ta emëroj kryetar të Gjykatës Themelore në Gjakovë.

Këshilli Gjyqësor i Kosovës në mbledhjen e mbajtur më datë 20 dhjetor 2016 pas votimit të fshehtë më dhjetë (10) vota për dhe një (1) votë abstenim, emëron z. Vaton Durguti kryetar të Gjykatës Themelore në Prizren.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

Nehat Idrizi,

Kryesues

Këshilli Gjyqësor i Kosovës

*Kopje e vendimit i dërgohet:*

* *Vaton Durguti, kryetar, GjTh Gjakovë*
* *Kryetarit të Gjykatës Supreme*
* *Kryetarit të Gjykatës së Apelit*
* *Degëve të kësaj gjykate në Malishevë dhe Rahovec*
* *Sekretariatit të KGJK-së*
* *Arkivit*